Bibliai történet elmesélése - Zákeus

|  |  |  |  |  |  |  |
| --- | --- | --- | --- | --- | --- | --- |
| **Az óra céljai:** A diákok megismerik Zakeus történetét, és azt a különböző szereplők szemszögéből el tudják mesélni Past Simple igeidő használatával. A tanulók más nézőpontjába belehelyezkedve el tudják mesélni a történetet, ezzel empatikus képességük is fejlődik. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 6’ | Óra eleji adminisztráció  Házi feladat ellenőrzése  Cél: Past Simple mondatalkotás és a tudósítás során átalakított szavak gyakorlása. | Jelentés  A tanulók párban őket érintő témáról Past Simple idejű „beszámoló, tudósító” mondatokat mondanak a házi feladatból (Hf. volt 4 ilyen mondat leírása az elmúlt néhány napról).  Majd a felszólított néhány tanuló elmeséli, amit a társa mondott. Pl:  *St1: ’I visited my grandmother yesterday.’*  *St2: ’St1 visited her grandmother yesterday.’* | Óra eleji adminisztráció.  A tanár kéri, hogy a házi feladatban leírt mondatokat mondják el párban egymásnak.  Majd néhány felszólított diák a párjáról mesél pár mondatban. | Páros vagy csoportos szóforgó  Plénum. | Füzet (házi feladattal) | A házi feladat ellenőrzésénél igazodjunk a helyben kialakított szokásokhoz, de túl sok időt ne szánjunk rá, úgy határozzuk meg előző órán a feladat mennyiségét. |
| 6’ | Ráhangolódás Cél: múlt idejű igealakok felelevenítése | A tanulók 3-4 fős csoportokban a kiosztott dominó és triminó kártyák segítségével átismétlik a következő feladathoz szükséges igék első és második alakját, valamint az egyszerű szövegkohéziós kifejezéseket.  Amelyik csapat kész, továbbadja kártyakészletét a következő csapatnak, így minden csapathoz minden kártyakészlet eljut. | A tanár véletlenszerűen, vagy a házi feladat minősége alapján, heterogén módon kialakítja a 3-4 fős csoportokat. Kiosztja a kártyakészleteket, és elmondja mi a feladat.  A munka közben segít, bíztat. A kész megoldásokat ellenőrzi, mielőtt a csapatok továbbadják a kártyákat. | Csoportmunka, csoporton belül szóforgóval. | 1. feladatlap: dominó és triminó kártyakészletek, a tanárnak azok megoldó kulcsa a gyorsabb ellenőrzés érdekében. | Annyi kártyakészlet szükséges, amennyi csoport van.  Az azonos alakú készleteket különböző színű papírra nyomtassuk, hogy ne keveredjen.  Digitálisan is játszható: <http://paul-matthies.de/Schule/Trimino.php>ek. |
| 4’ | Új anyag prezentálása:  Fókuszálás a később használt történetre.  Cél:  A történet megismerése (átismétlése a hittanból tanultaknak) | A tanulók megnézik a kivetített filmet.  www.bible.com/hu/videos/37-jesus-and-zaccheus-from-jesus-film-project | A tanár lejátssza a filmrészletet (2’22’’). <https://www.youtube.com/watch?v=R59GTcEnR2U>  Felhívja a figyelmet arra, hogy a történet eseményeit majd fel kell idézni.  A videón érdemes bekapcsolni a feliratozást. A későbbi feladathoz pedig a feliratot le lehet tölteni  <https://downsub.com/> | frontális | Laptop, kivetítő, (hangszóró)  Azonosító tabló a szereplőkhöz, ha szükséges | A filmrészletben viszonylag keveset, és esetenként nem túl jó hangminőségben beszélnek. Akár némafilmként is lejátszható, mert a lényeges elemek jól látszanak. |
| 5’ | Új anyag feldolgozása  Cél:  Globális szövegértés ellenőrzése | A tanulók az előzőekben beosztott csoportban dolgozva a Learning Apps feladatban a szövegrészeket sorrendbe rakják a látott filmrészletnek megfelelően. Minden tanulónak jusson mondat, amit neki kell a sorba illeszteni szóforgóval. | A tanár kiosztja a részekre vágott szövegeket a csoportoknak. Felhívja a figyelmet arra, hogy minden csapattag vegye ki a részét a munkából, osszák szét a mondatokat. | Csoportmunka | Tanulói laptopon LearningApps egyszerű sorba rendezés:  <https://learningapps.org/display?v=pm1xgxqdn18>  Digitális lehetőség hiányában: 4. feladatlap csoportonként 1 kártyakészlettel. | Minden kártyakészletet különböző színű lapra nyomtassunk, és az egyes mondatokat lássuk el számmal, hogy könnyebb legyen ellenőrizni. |
| 6’ | Új anyag feldolgozása  Cél: Múlt idejű igealakok és szövegkohéziós kifejezések használatának gyakorlása, szövegértés gyakorlása | A tanulók az óra elején gyakorolt igék Past Simple idejű alakjait a hiányos szövegbe helyezik. | A tanár a megismert történet hiányos szövegét kiosztja a csoportoknak, elmondja, hogyan végezzék a feladatot. Közben körbejár, előkészíti kivetítőn a gyors ellenőrzéshez szükséges megoldó kulcsot. | Csoportmunka | Tanulói laptopon LearningApps hiányos szöveg feladat: <https://learningapps.org/display?v=pxt6orkx318>  Digitális lehetőség hiányában: hiányos szöveg feladatlap (differenciáláshoz az 5. feladat)  Projektor, laptop az ellenőrzéshez. | Differenciáláshoz lehet legördülő igék nélküli hiányos szöveg feladat. Ennek nyomtatható formáját mellékelem. |
| 10’ | Új anyag feldolgozása  Cél:  mondatok tudatos átalakításának gyakorlása, beszédkészség fejlesztése | A tanulók a kapott szerepkártya alapján egyénileg kiválasztják a szerepükhöz illeszkedő mondatokat (vagy újakat is kitalálhatnak a látott film alapján), és azt egyes szám első személyben átfogalmazzák.  Majd a csoporton belül mindenki „élménybeszámolót” tart. | A tanár szerepkártyákat oszt, és elmondja, hogy mindenki a kapott szerepnek megfelelő mondatokat alkosson, mintha ő mesélné el hogy vele mi történt, mit tett.  Közben körbejár, segít, és figyeli a szóbeli közléseket.  Gyengébb csoportban vagy tanulóknak egyénileg hiányos szöveget is adhat a szerepkártya mellé. | Csoportmunka: szóforgó | szerepkártyák kellő számban:  *Jézus,*  *Zákheus,*  *tanítványok,*  *emberek a tömegből,*  *szegények*  Szükség esetén hiányos szöveg típusú mondatkezdemények a szerephez tartozó tartalommal. | Szükség esetén csak 2 vagy 3 féle szerepkártyát oszt ki a tanár, így azok megoldásait részletesebben meg tudják beszélni. |
| 3’ | Visszacsatolás  Cél: annak ellenőrzése, képes-e a történetből cselekményt felidézni egész mondattal. | Egy-egy kiválasztott, vagy kisorsolt tanuló a saját élménybeszámolóját az osztály előtt elmondja. | Amennyiben marad idő, akkor a tanár kiválaszt, vagy kisorsol minden szereplőből egyet, aki nyílt színen is elmondja mondatait.  Utána megkérdezi, és kézfelemelés útján összesíti, hogy ki hány mondatot tudott alkotni saját szerepe kapcsán. | Frontális |  | Lehet a kiszólított tanuló értékelésére, de a többiek elé állított jó példaként is felfogni, hogy kit kérünk meg a végén a nyilvános történet mesélésre. |
| 3’ | Értékelés, óra lezárása  Cél: a történet üzenetének megfogalmazása, motiváció | A tanulók a felkínált megfogalmazások közül kiválasztják, szerintük melyik tükrözi leginkább a történet mondanivalóját, tanulságát.  Majd megpróbálják megfogalmazni a számukra fontos üzenetet. Szükséges, de általuk ismeretlen szóra, kifejezésre rákérdezhetnek a tanártól. | A tanár kivetít, vagy felír a táblára több mondatot, amelyek közül egy adja vissza leginkább a történet mondanivalóját, tanulságát. Megkéri a csoportokat, válasszák ki a leginkább megfelelőt.  Illetve fogalmazzák meg a számukra fontos üzenetet. Ekkor szókincsben a tanár segíthet. - vagy ez akár anyanyelven is történhet.  Házi feladatot ad: mindenki a tömeg rosszalló, pletykás mondatait próbálja összegyűjteni és leírni a hittanból már ismert történet alapján.  Az óra végén röviden értékeli a munkát, dicsér. |  | 6. feladat |  |